Cuneiform Tablet Brussel O 3684
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB {d}IM-ba-ni DUMU i-šar-bé-lí KIŠIB pì-la-aḫ-sú-in DUMU a-šùr-e-na ší-bu-ú {d}a-šùr-ma-lik DUMU a-mur-a-šur a-na ZU-bé-li DUMU bu-lu-uṭ-bé-lí iṣ-ba-at-ni-a-tí-ma um-ma a-šùr-ma-li-ma a-na ZU-bé-lí-ma a-na ITU.1.KAM 30 u₄-me-e a-wi-lam pu-li tù-ta-ra-am a-na ITU.1.KAM 30 u₄-me-e a-wi-lam pu-li lá tù-ta-e-ra-am-ma a-na 0.66666 ma-na 5 GÍN KÙ.BABBAR ú ší-a-ma-tí-šu ša iš-tù MU.5.ŠÈ a pá-ni-a-tí ú ur-ki-a-tim ta-za-za-am um-ma ZU-bé-li-ma a-na a-šùr-ma-lik-ma a-wi-lam pu-li a-na ITU.1.KAM 30 u₄-me ú-ta-ra-ku-um a-na ITU.1.KAM 30 u₄-me-e a-wi-lam lá ú-ta-e-ra-ku-ma a-na 0.66666 ma-na 5 GÍN KÙ.BABBAR ú ší-a-ma-tí-šu ša iš-tù MU.5.ŠÈ a pá-ni-a-tim ú ur-ki-a-tim a-za-za-ku-um ITU.1.KAM áb-ša-ra-nu li-mu-um ḫa-tí-ú a-na a-wa-tim a-ni-a-tim a-li-ku ša ḫa-ra-an a-lim{ki} ú kà-ru-um šu-pì-lu-li-a i-dí-nu-ni-a-tí-ma KÁ DINGIR-lí IGI šu-ga-ri-a-e ša a-šùr ší-bu-tí-ni ni-dí-in